Rettleiande instruks for prøveforelesinga til HIS-3004

· Kandidaten skal vise at han/ho kan formidle fagleg stoff på ein oversiktleg og klår måte i prøveforelesinga

· Både form og fagleg innhald blir evaluert. Sjølv om evna til å formidle står i fokus, er det ikkje likegyldig kva som blir sagt.

· Husk at ei forelesing ikkje er ein vitskapleg artikkel. Ein kan ikkje få sagt alt på 20 minutt. Vurder derfor oppgåveteksten/problemstillinga grundig. Vel gjerne ei sentral problemstilling.

· Bruk av tekniske hjelpemiddel kan vere nyttig, men hugs at du har 20 minutt på deg og at det ikkje er lang tid. Når ein river seg laus frå manuskriptet blir framstillinga gjerne meir levande, men tida går også utruleg fort. Ver derfor disiplinert i bruken av desse hjelpemidla.

· Publikum er gjerne medstudentar, lærarar og eksamenskommisjon. Husk at du ikkje held forelesinga berre for kommisjonen, og at mange av dei som hører på har studert historie i mange år. Ikkje alle i salen er like store ekspertar som du på temaet som blir behandla, men du kan vente deg at publikum kan ein del historie.

· Gjør stoffet til ditt eige. Unngå lange referat av pensumlitteratur. Det gjør du best ved å arbeide mye med ei skikkeleg problemstilling og ved å velje ditt eige perspektiv eller ”grep” på stoffet.

· Normalt bør du ha ei innleiing med presentasjon av temaet og problemstillinga, ein hovuddel som er drøftande og ei avslutning som inneheld ein konklusjon.

· Skriv eit manus som du les gjennom sakte fleire gonger. Berekn tida for kommentar/overheadbruk etc. slik at du er sikker på at du ikkje feilreknar tida. Forelesinga skal vere på 20 minutt og ein bør halde tida. Eit avvik på eit par minutt begge vegar kan aksepterast. Dei som held dei beste og mest frie forelesingane er gjerne dei som kan manuset sitt nesten utanåt. Eit manus som er gjennomarbeidd og som ein kan godt, er den beste medisin mot nervøsitet.

· Medlemmane i kommisjonen skal ha tilgang på manus når forelesinga skal starte opp, både fordi kommisjonen skal kunne følgje forelesinga betre og for studenten sin eigen rettstryggleik. (For øvrig gjør vi merksame på at Universitetslova gjev rom for grunngjeving for karakterfastsetjing, men at karakterane ikkje kan påklagast jf. § 5 – 3,pkt.5).

· Lag eit ryddig manus med god plass mellom linjene (linjeavstand 2) og plass til å notere. Det er viktig at du finn lett fram i manus. Paginer alltid manus (sidetal)! Snakk ikkje for fort.

· Den skriftlege forma passar ikkje alltid når du skal framføre det munnleg, bl.a. fungerer ikkje mellomtitlar når dei berre blir opplesne.

· Skjekk at du har tilgang på eit glas vatn undervegs, at tekniske hjelpemiddel fungerer og at alt du skal nytte under forelesinga ligg i rett rekkjefølgje.

· Kunsten å formidle heng ofte saman med: Ein god bodskap, evna til å formidle det, men ikkje minst lyst til å formidle det. 

